b"\n_START_ARTICLE_\nFederico Aguerre\n_START_SECTION_\nBiografia\n_START_PARAGRAPH_\nFormat en les categories inferiors de Boca Juniors, va debutar en la lliga A Argentina el 2007-08, disputant un total de 28 partits. El 2009 ha participat en la TNA, segona divisi\xc3\xb3 argentina, a les files d'Argent\xc3\xad De Jun\xc3\xadn. Va amitjanar 9,2 punts (57,5% en tirs de dos punts, 33,3% en triples i 69,8% en tirs lliures), 4,3 rebots i 10,4 punts de valoraci\xc3\xb3 en 20,12 minuts de joc en els 32 partits disputats. _NEWLINE_El 2009 va signar amb el Club Joventut Badalona, amb qui va jugar alguns minuts amb el primer equip, sent cedit finalment al CB Prat. Despr\xc3\xa9s d'acabar una temporada a Badalona, va retornar a l'Argentina per jugar al Club Estudiantes de Bah\xc3\xada Blanca durant dos anys. Despr\xc3\xa9s va vestir novament la samarreta de Boca Juniors dues temporades m\xc3\xa9s, per finalment acabar al Club Gimnasia y Esgrima de Comodoro Rivadavia.\n_START_SECTION_\nSelecci\xc3\xb3\n_START_PARAGRAPH_\nInternacional U-17, U-18 i U-19, va participar en els Global Games de Dallas el 2007 en els quals Argentina va acabar tercera. Com internacional sub19, va col\xc2\xb7laborar que l'equip qued\xc3\xa9s sis\xc3\xa8 en el Mundial de Novi Sad amb 8,6 punts i 4 rebots (56,1%en T2 i 61,9%Tl). _NEWLINE_El 2009 va ser un dels convidats per l'entrenador Sergio Hern\xc3\xa1ndez per formar part de la Selecci\xc3\xb3 que disputaria els Jocs Ol\xc3\xadmpics de Pequ\xc3\xadn."